**2020.gada Latvijas kausa izcīņa telpu futbolā Aviācijas nozares komandām**

**REGLAMENTS**

APSTIPRINĀTS

Eduards Borisevičs, sacensību izpilddirektors:

 \_\_\_\_\_\_\_\_\_\_\_\_\_\_\_

1. **Sacensību mērķi un uzdevumi**
	1. Aktīvas atpūtas organizēšana Latvijas Aviācijas nozarē strādājošajiem.
	2. Kontaktu veidošana un nostiprināšana.
	3. Telpu futbola (futzāla) popularizēšana.
	4. Latvijas stiprāko Aviācijas telpu futbola (futzāla) komandu noskaidrošana.
	5. Latvijas Aviācijas organizāciju labāko telpu futbola (futzāla) spēlētāju noteikšana.
2. **Sacensību organizācija**
	1. Sacensības rīko Futbola Turnīru asociācija (FTA) un Rīgas Futbola federācija (RFF), sadarbībā ar Latvijas Aviācijas Asociāciju (LAA), Latvijas Futbola federāciju (LFF) un Latvijas Tirdzniecības un rūpniecības kameru (LTRK).
	2. Sacensību izpilddirektors – Eduards Borisevičs, 29688812, eduards.borisevics@fta.lv.
3. **Sacensību norises laiks un vieta**
	1. Sacensības notiks 2020.gada 15.martā no pulksten 15:00 līdz pulksten 21:00 Rīgas 15.vidusskolas sporta hallē.
		1. Komandu reģistrācija un izloze no pulksten 14:30 līdz 14:45.
		2. Iesildīšanās 14:45 līdz 14:55.
		3. Spēļu sākums pulksten 15:00.
4. **Pieteikšanās un dalība sacensībās**
	1. Sacensībās aicinātas piedalīties turnīra organizatoru - Latvijas Aviācijas nozares - izvēlētas komandas, kas:
		1. līdz 2020.gada 28.februārim iesniegušas (nosūtījušas uz organizatoru e-pastu eduards.borisevics@fta.lv) sekojošu informāciju:
* komandas pieteikums (gala versija iesniedzama turnīra dienā),
* uzņēmuma logo vektoru formātā,
* rekvizīti rēķina izrakstīšanai.
	+ 1. ne vēlāk kā līdz 2020.gada 6.martam ir apmaksājušas dalības maksu (rēķinu oriģināli būs pieejami sacensību dienā).
		2. Komandas pieteikumam obligāti jābūt apstiprinātam ar attiecīgās organizācijas personāla daļas vadītāja parakstu, tādējādi apliecinot, ka visi pieteikumā uzrādītie spēlētāji ir attiecīgās kompānijas darbinieki (uz turnīra norises laiku ir spēkā esošs darba līgums). Personāla daļas vadītāja parakstītais pieteikuma oriģināls iesniedzams turnīra organizatoriem sacensību norises dienā, 15.martā, komandu reģistrācijas laikā.
		3. Pieteikumā aizliegts iekļaut personas, kas nav attiecīgās Aviācijas kompānijas darbinieki (turnīra norises laikā nepastāv darba attiecībās ar uzņēmumu).
		4. Turnīra organizatori, lai pārliecinātos par dalībnieku identitāti, patur tiesības lūgt spēlētājiem uzrādīt personas identitāti apliecinošus dokumentus. Konstatējot, ka spēlē piedalās pieteikumā neiekļauta persona, turnīra organizatori patur tiesības diskvalificēt komandu, paturot iemaksāto dalības maksu.
		5. Turnīra organizatori patur tiesības, pārbaudot pieteikumu, lūgt uzņēmumam oficiāli apstiprināt saņemta pieteikuma identitāti un norādītu personu atbilstību uzņēmuma štata sarakstam.
	1. Turnīra dalības maksa ir EUR 250.00 (divi simti piecdesmit eiro, 00 centi), kas apmaksājama ar pārskaitījumu uz RFF norēķinu kontu ne vēlāk kā līdz 2020.gada 6.martam.
		1. Dalības maksa paredzēta turnīra organizatorisko izmaksu segšanai:
* sporta zāles un citu telpu (ģērbtuvju, dušu) īre,
* balvu fonds:
	+ kausi pirmo trīs vietu ieguvējiem,
	+ medaļas pirmo trīs vietu ieguvējiem,
	+ balvas labākajam trenerim/menedžerim, labākajam vārtsargam, rezultatīvākajam uzbrucējam un vērtīgākajam spēlētājam (MVP),
	+ piemiņas balvas katrai komandai,
* spēļu tiesneši un administratori,
* personāls pirmās medicīniskās palīdzības sniegšanai,
* fotogrāfs,
* video filmēšana un montāža,
* citi (reglamenta, spēļu kalendāra sagatavošana, rezultātu apkopošana, informatīvais atbalsts, tablo, apskaņošana, u.c.).
	+ 1. Daļa no dalības maksas tiks novirzīta sociālas atbildības pasākumam un futbola popularizēšanai.
		2. LAA nodrošina sacensību Ceļojošo kausu, LFF - īpašas futbola pārsteiguma dāvanas dalībniekiem un skatītājiem turnīra norises laikā, LTRK – informatīvu atbalstu.
	1. Sacensību laikā **spēlētāji paši uzņemas pilnu atbildību par savu veselības stāvokli**. Turnīra organizatori nodrošina kvalificētu personālu spēļu laikā pirmās medicīniskās palīdzības sniegšanai.
	2. Maksimālais spēlētāju skaits komandas pieteikumā ir 12.
	3. Aizliegts spēlēt divās vai vairāk komandās vienlaicīgi.
	4. Papildus pieteikumi sacensību laikā ir aizliegti.
	5. Spēlētāju pārejas ir aizliegtas.
	6. Vienas komandas spēlētāju krekliem jābūt vienā krāsā ar atšķirīgiem numuriem uz muguras (vēlams un ieteicams komandas spēlētājus ekipēt arī ar vienas krāsas getrām un šortiem, kā arī kājsargiem). Turnīra organizatori nodrošinās t.s. „uzmetņus” gadījumā, ja abu komandu spēlētāju krekli sakritīs krāsas ziņā.
	7. Iesildoties pirms mača, komandām jāizmanto savas bumbas. Turnīra organizatori bumbas nodrošina tikai spēlēm.
1. **Sacensību izspēles kārtība**
	1. Sacensībās plānotas 6-7 komandām.
	2. Komandas aizvadīs viena apļa turnīru, tiekoties katra ar katru vienu reizi, noskaidrojot trīs stiprākas vienības, kā arī pārējo vietu īpašnieku kopvērtējumā.
	3. Spēles ilgums – viens periods, kas ir desmit(10) minūtes (spēle notiek bez pārtraukuma, nemainoties laukuma pusēm, bet katrai komandai katrā spēlē ir tiesības uz vienu minūtes pārtraukumu), no kurām pēdējā minūte t.s. “tīrā laika” (spēles laiks tiek apturēts pie autiem, soda sitieniem u.c. pauzēm). Spēles ilgums var tikt koriģēts no turnīra organizatoru puses.
	4. Plānotais spēļu skaits vienai komandai – piecas-sešas.
	5. Par uzvaru komanda saņems trīs(3) punktus, par neizšķirtu – vienu(1), par zaudējumu – nevienu(0).
	6. Gadījumā, ja divas vai vairāk komandas iegūst vienādu punktu skaitu, vieta tiks noteikta:
* pēc savstarpējās(-o) spēles(-ļu) rezultāta(-iem),
* pēc visās spēlēs izcīnīto uzvaru skaita,
* pēc labākas gūto un zaudēto vārtu starpības visās spēlēs,
* pēc gūto vārtu skaita visās spēlēs,
* pēc labākiem disciplinārajiem rādītājiem.
	1. Izņemot šajā reglamentā iekļautos nosacījumus, sacensības notiek pēc FIFA telpu futbola noteikumiem.
1. **Disciplinārsankcijas**
	1. Spēlētājs, kurš saņēmis sarkano kartiņu par vienas spēles laikā nopelnītām divām dzeltenajām kartiņām, vai par pēdējās cerības sodu, vai arī kurš vairāku spēļu laikā saņēmis trīs dzeltenās kartiņas, ir spiests izlaist komandas nākamo spēli (kartiņas anulējas).
	2. Disciplinārsods (neētiska uzvedība, rupjība un pretinieka, tiesneša vai organizatora fiziska aizskaršana) var novest pie spēlētāja vai oficiālās personas diskvalifikācijas uz vismaz vienu spēli, vai pilnīgas tā diskvalifikācijas no turnīra, kā arī komandai var tikt piešķirts tehniskais zaudējums ar 0:10 vienā vai vairākās spēlēs, vai tā vispār var tikt izslēgta no turpmākas dalības turnīrā.
2. **Tiesneši**
	1. Spēles tiesās kvalificēti telpu futbola (futzāla) tiesneši.
3. **Atruna**
	1. Dalībnieki, piesakoties turnīram, apliecina, ka neiebilst savu personas datu (vārds, uzvārds, personas kods) izmantošanai rezultātu apkopošanā un publicēšanai organizatoru un partneru veidotajās sacensību mājaslapās, ziņu, foto un video materiālu publicēšanai organizatoru sociālajos tīklos un izsūtīšanai medijiem, kā arī komandas kontaktpersonas datu (telefona numurs, e-pasts) izmantošanai informācijas sniegšanai par organizatoru rīkotajām sacensībām un ar to saistītajai informācijai.

**Apstiprinu:**

Personāldaļas vadītājs (vārds, uzvārds, paraksts):

Z.V.

Ar šo apstiprinām komandas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pieteikumu 2020.gada Latvijas kausa izcīņai telpu futbolā Aviācijas nozares komandām un piekrītam turnīra Reglamentam.

#### PIETEIKUMS

|  |  |  |  |  |  |
| --- | --- | --- | --- | --- | --- |
| Kr. Nr. | Ampluā | Vārds | Uzvārds | Personas kods | Ieņemamais amats  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Komandas formas krāsa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Komandas pārstāvis (vārds, uzvārds): |  |
| Tālruņa numurs: |  |
| E-pasta adrese: |  |